《允迪招行简卜居鸬鹚谷仆意羡之作诗送行兼以自见 其一》
宋代·沈与求

严陵滩下鸬鹚谷，闻道元英旧隐庐。鼻祖名高诗格在，耳孙才杰宦情疏。

漫山松桂雁行立，入坞茅茨星散居。知为刘郎赋招隐，莫教花落到通渠。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。